RESOLUCIÓN do 1 de marzo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da táboa revisada 2004 e táboa salarial 2005 do convenio colectivo do sector da carpintaría, ebanistaría e actividades afíns.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/04/2005

Vista a acta da táboa revisada 2004 e táboa salarial 2005 do convenio colectivo do sector de carpintaría, ebanistaría e actividades afíns da provincia de Pontevedra, con número de código 3600215, que tivo
entrada no rexistro único do edificio administrativo da Xunta de Galicia en Vigo o día 27-1-2005, subscrita pola comisión paritaria do convenio, en data 26-1-2005. De conformidade co disposto no artigo 27 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 1 de marzo de 2005.
Joaquín Macías Sánchez
Delegado provincial de Pontevedra
Convenio colectivo de carpintaría e ebanistaría da provincia de Pontevedra
Asistentes:
UGT: J.M. Carrera, Cristóbal Sánchez, Antonio Abreu Moreira, Ramón Carrera Molares.
CC.OO.: José Carlos Varela Pérez, Francisco Estévez Rodríguez.
CIG: Manuel García Rodríguez, X.X. Melón Glez., Jorge Posada, Julio Rdguez. Collazo, Juan Carlos Bugarín López.
Representación empresarial: Pablo Gómez González; Asema. Pablo González López; Asema. Félix Rodríguez Regueiro; AFCM. Jaime Fdez. Arrabal, Asema.
En Vigo, nos locais da Confederación de Empresarios de Pontevedra, sendo as 9.30 horas do día 26 de xaneiro de 2005, reúnese a comisión paritaria do convenio de carpintaría e ebanistaría da provincia de Pontevedra co obxecto de aplicar a cláusula de revisión salarial prevista para o ano 2004 e táboa salarial 2005. Asisten as persoas arriba sinaladas.
Procédese a aplicar a cláusula de revisión salarial para o ano 2004 prevista no artigo 27 do texto do convenio. A continuación apróbase a táboa salarial para o ano 2005 co incremento previsto, 3,75%, no artigo 26 do convenio colectivo.
Ambas as partes acordan a reunión das táboas salariais anexas á autoridade laboral para efectos do seu reintegro e posterior publicación no BOP e DOG.
Non habendo máis asuntos que tratar levántase a sesión sendo as 10.00 horas do día arriba indicado.
ANEXO I
Táboa salarial revisada ano 2004
-Categorías:
Encargado xeral, xefe de taller: 909,15 A.
Encargado de sección de produción: 904,66 A
Oficial preparador-trazador: 898,80 A
Oficial de 1ª: 888,93 A
Oficial de 2ª: 872,58 A
Axudante: 863,21 A
Peón: 843,71 A
Xefe de oficina, de oficina técnica, analista programador: 1.026,08 A
Oficial de 1ª, delineante técnico especialista, programador: 922,01 A
Oficial de 2ª, delineante técnico auxiliar, operador: 872,58 A
Auxiliar administrativo, telefonista: 861,22 A
ANEXO II
Táboa salarial revisada ano 2005
-Categorías:
Encargado xeral, xefe de taller: 943,24 A.
Encargado de sección de produción: 938,58 A
Oficial preparador-trazador: 932,51 A
Oficial de 1ª: 922,26 A
Oficial de 2ª: 905,30 A
Axudante: 895,58 A
Peón: 875,35 A
Xefe de oficina, de oficina técnica, analista programador: 1.064,55 A
Oficial de 1ª, delineante técnico especialista, programador: 956,58 A
Oficial de 2ª, delineante técnico auxiliar, operador: 905,30 A
Auxiliar administrativo, telefonista: 893,52 A